गौरतलब है कि शाह की रणनीति में हताशा और पूर्व चुनाव के परिणामों की सफ़लता या विफलता से अधिक इस बात पर केन्द्रित रहती है कि आगामी चुनाव में पार्टी कैसे तय लक्ष्य को हासिल करेगी। इसी के मद्देनजर वो पार्टी की नीतियों तथा चुनावी योजनाओं का निर्माण कर स्वयं उसे अमल करने के लिए कठिन परिश्रम करते हैं। यही कारण है कि आज सभी राजनीतिक दलों के अध्यक्षों से अलग उनके आलोचक भी ये बात मानते है कि वो एक अथक परिश्रमी पार्टी अध्यक्ष हैं। आज अमित शाह को भाजपा का सबसे सफलतम अध्यक्ष कहा जाता है और इसके पीछे केवल एक राजनीतिक विस्तार ही कारण नहीं है बल्कि कई ऐसे और महत्वपूर्ण बिंदु है जिसकी चर्चा कम होती है मसलन अध्यक्ष बनने के उपरांत अमित शाह ने सबसे पहले पार्टी को पूरी तरह से तकनीक से जोड़ते हुए पार्टी कार्यालयों को आधुनिकीकरण करने की दिशा में कदम बढ़ाया। शाही खर्चे पर अंकुश लगाने के लिए अमित शाह ने पदाधिकारियों से आग्रह किया की होटल की बजाय सरकारी गेस्टहाउस में ठहरने को प्राथमिकता दें। यही नहीं चुनाव को छोड़ दें तो राष्ट्रीय अध्यक्ष एवं पदाधिकारियों के लिए चार्टेड विमान पूरी तरह से प्रतिबंधित है और अमित शाह स्वयं इस आदेश का पालन भी करते हैं। इन सबसे अतिरिक्त शाह ने भाजपा में जो एक कई परंपरा की शुरुआत की जिसकी चर्चा कहीं नही होती, वो है केन्द्रीय स्तर से लेकर राज्य तथा जिला इकाइयों तक पुस्तकालय एवं ग्रंथालय का निर्माण। जब राजनीति में सक्रिय लोग पठन –पाठन से विमुख हो रहे हैं ऐसे समय में पार्टी अध्यक्ष के तौर पर अमित शाह अपने नेताओं तथा कार्यकर्ताओं को इससे जोड़ रहे हैं। वास्तव में इसे एक अनूठा प्रयास के रूप में देखा जाना चाहिए। बहरहाल, अमित शाह साधारण विषय पर असाधारण निर्णय लेने वाले व्यक्ति हैं। आने वाला ये साल उनके लिए काफ़ी अहम है। बीजेपी के राष्ट्रीय अध्यक्ष अमित शाह जी को उनके जन्मदिन की हार्दिक शुभकामनाएं !